الفندق : ميديا روتانا - دبي
التقييم : “ قبل لا تحجز إقرأ التقييم . . والباقي إختيارك . ” . خدمه الاستقبال : ممتازة . . الموظفة بشوشة وساعدتنا كثير . . ووفرت لنا كل اللي طلبناه وتابعت ويانا . خدمة الضيوف : ساعدونا كثير . خدمة الغرف : ممتازين وسريعين بتوفير الطلب . الفيو : كانت غرفتنا تطل عالمسبح مباشره واعتقد كان في كافية او بار وفالليل موسيقى بس الحمدلله ماحسينا فيهم ابدا ولا كان في ازعاج . السعر : ممتاز جدا . المصعد : متوفر طول الوقت وسريع مع أن الفندق ماشاء الله كان جدا مزدحم . الافطار : جيد ( لايوجد تنوع كبير لكن يعتبر جيد نوعا ما ) توفر سيارات الاجرة : دايما متوفرين لان موقع الفندق يساعد . . النظافة : مسؤولين النظافه يدخلون الغرفه بالمرتين فاليوم ! ! شيء غريب خصوصا أن مرتبين الغرفه أول مره والحمام اعزكم الله مايبدلون الفوط . . بقت على حالها ل 3 ليالي . . بس يضعون فوط جديده . الحمام : لا يوجد مرش للغسيل ( هوز ) ! ! يعني فندق بدولة اسلامية وأبسط شيء مثل هذا ماتوفرونه ! ! وبعدين فتحنا غرفتين على بعض وكان فالنص صاله بيننا وكان فيها حمام اعزكم الله وهذا الوحيد اللي توفر فيه هوز ! ! ماعرف شالحكمه لكن شيء جدا كرهته بالفندق . السيرفس : مليون مره موظفين الفندق يزعجونا على اشياء تافهه بأوقات غلط . ( لازم تحطون علامه عدم الازعاج دايماا وللابد طول فترة الاقامه ) الانترنت : ماعرفت ايش مشكلته بس ماكانت الخدمة متوفرة طول الوقت ( الانترنت ضعيف جددا ) . رأيي بتقييم الفندق : فندق 4 نجوم فقط وليس 5 نجوم .